**ΤΟ ΒΙΒΛΙΟ ΤΗΣ ΙΣΤΟΡΙΑΣ Β΄ΓΥΜΝΑΣΙΟΥ ΣΕ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ**

**Η Βυζαντινή Εποποιία. Επικοί αγώνες και επέκταση της Αυτοκρατορίας.**

**Α. Ποιοι ήταν οι εχθροί της περιόδου αυτής στην Αυτοκρατορία;**

Ήταν οι Βούλγαροι και οι Άραβες.

**Β. Ποιοι και πώς αντιμετώπισαν τους Άραβες;**

Ο *Ρωμανός Λακαπηνός* (με το στρατηγό *Ιωάννη Κουρκούα*), *Νικηφόρος Φωκάς*, *Ιωάννης Τζιμισκής* και *Βασίλειος Β*’ αντιμετώπισαν με επιτυχία τους Άραβες. Έτσι ανακτήθηκε η Κρήτη και η Κύπρος και περιοχές στην ανατολή.

**Γ. Πώς αντιμετωπίστηκαν οι Βούλγαροι;**

Ο Βούλγαρος *Συμεών* επιτέθηκε σε εδάφη του Βυζαντίου κι ονομάστηκε βασιλεύς των *Βουλγάρων* και των *Ρωμαίων*. Μετά το θάνατό του, ο διάδοχός του, *Πέτρος*, έκανε ειρήνη με

το Βυζάντιο, ώσπου ο Σαμουήλ ίδρυσε νέο **Βουλγαρικό Κράτος**. Ωστόσο, ο **Βασίλειος ο Β΄ ο Βουλγαροκτόνος**, που πολεμούσε τους εχθρούς χωρίς διακοπές ακόμα και το χειμώνα εξολόθρευσε τους Βούλγαρους στο Σπερχειό ποταμό (994) και στο **Κλειδί** (1014).

**Δ. Ποιες ήταν οι συνέπειες των πολέμων για το Βυζάντιο;**

Τα αποτελέσματα των πολέμων βελτίωσαν την οικονομία. Νέα εδάφη, νέοι πληθυσμοί, νέες πηγές εσόδων προστέθηκαν, που έφεραν πλούτο, διεθνές κύρος κι αίσθημα περηφάνιας στην

αυτοκρατορία. Οι μουσουλμάνοι έδωσαν εκατομμύρια χρυσά κι αργυρά νομίσματα δώρο στον *Ιωάννη Τζιμισκή* ως ένδειξη υποτέλειας, ενώ ο *Βασίλειος Β’ ο Βουλγαροκτόνος* άφησε στα ταμεία του κράτους 72.000 χρυσά νομίσματα και 54 εκ. δηνάρια σε μαργαριτάρια.

ΑΣΚΗΣΗ

Αναζητήστε τις προσωπογραφίες των Ρωμανού Λακαπηνού, Νικηφόρου Φωκά, Ιωάννη Κουρκούα, Βασιλείου Β΄ Βουλγαροκτόνου, Συμεών, Σαμουήλ. Μπορείτε να τις βρείτε σε ζωγραφικές απεικονίσεις, σε μικρογραφίες βιβλίων, σε αναπαραστάσεις ή σε νομίσματα της εποχής. Ενώστε τα σε έναν πίνακα, κάνοντας ένα κολάζ.